छत्तीसगढ़ के जगदलपुर में एक जनसभा को संबोधित करते हुए प्रधानमंत्री नरेंद्र मोदी ने छत्तीसगढ़ी भाषा में लोगों का अभिवादन किया। इस दौरान उन्होने मां दंतेश्वरी का स्मरण करते हुए जनता की सुख समृदि्ध की कामना की। उन्होंने कहा कि जन आकांक्षाओं के अनुरूप भाजपा सरकार ने यहां योजनाएं लागू की। बस्तर को आने वाले समय में पूरी तरह समृद्ध और खुशहाल बनाना है। यह हमारा दायित्व है कि हम अपनी जिम्मेदारी का निर्वाह करते हुए देश के सबसे पिछड़े इलाके को विकसित क्षेत्र की श्रेणी में ला सकें। बिना भेदभाव के विकास का रास्ता बनाना ही भाजपा सरकार का लक्ष्य है। मेरे-तेरे का खेल अब देश के अंदर कोई स्वीकार करने वाला नहीं है।